Document ID: /roh_data/filtered/fineweb-2-filterrobots_roh.jsonl.gz/1029

En ils Stadis Unids resta la situaziun suenter ils protests cunter la violenza da la polizia tendida. Novs protests violents n'hai dentant betg dà.
Entant sa prepara la citad americana Dallas per ina gronda commemoraziun. Là aveva in anteriur schuldà nair sajettà giu avant paucs dis tschintg policists durant ina demonstraziun cunter la violenza da la polizia.
Visita per calmar las auas
A la commemoraziun dal mardi prendan part il president american Barack Obama e ses antecessur George W. Bush. La preschientscha communabla è nunusitada e mussa las stentas per quietar in pajais agità. Obama vegn accumpagnà dal vice Joe Biden e vegn a tegnair il pled ad in’occurrenza interconfessiunala. Plinavant vul il president inscuntrar las famiglias dals mazzads e blessads.
RR novitads 20:00